**KGFB 2020. 01.01-től, valamint 2020.01. 06-tól hatályos tarifa**

2019.11.07

Kedves Partnereink!

Társaságunk október 31-én meghirdette a 2020. 01. 01-től hatályos Gfb tarifát. A mai napon meghirdettük a 2020. 01. 06-tól hatályba lévő új Gfb tarifát.

a 2020. 01. 01-től hatályos tarifa struktúrájában nincs változás, csupán néhány új elemet vezettünk be.

* **Új díjszámítási paraméter**

Kizárólag a **3500 kg össztömeg alatti tehergépjárművek** esetében vezettünk be új díjszámítási paramétereket.

A 3500 kg össztömeg alatti tehergépjárművek tarifálásakor **magánszemély** szerződő esetén is meg kell adni az alábbi adatokat:

* **Jogosítvány megszerzésének dátuma:** a B kategóriás jogosítvány megszerzésének dátuma;
* **Szerződő életkora**

Az érintett szerződések: új és meglévő, határozatlan tartamú, nem flotta, nem veterán szerződések.

* **Új használati mód**

Díjat nem befolyásoló, de kötelezően megadandó új használati mód: **reptéri kiszolgáló jármű**

Minden járműfajta, és minden szerződő típus esetén kötelezően megadandó adat.

* **Kármentességi hűség kedvezmény** (szorzó)

A Kármentességi extra kedvezmény (szorzó) nem ismeretlen, ill. új számotokra: a **meglévő**, B10 bonus-besorolású, 2014 vagy az előtti kockázatviselési kezdetű szerződésekre vonatkozik. A kedvezményt minden partnertípusnál érvényesítjük (magánszemély, intézmény). Érintett járműfajták a személygépjárművek.

A 2020. 01. 06-tól hatályos tarifa jellemzői:

* További **új adatok a díjszámítási paraméterekben**:
	+ km óra állása: **új ajánlat** felvételénél és **meglévő szerződések átdolgozásánál** kötelező a Km óra állás megadására vonatkozó **nyilatkozat** kitöltése; az ügyfélnek nyilatkoznia kell, hogy megadja-e a jármű Km óra állását: **igen/nem**. Ha igent választ az ügyfél, akkor kötelező a jármű aktuális Km óra állását megadni. Érintett járműfajta: segédmotor-kerékpár, motorkerékpár, személygépjármű tehergépjármű, közúti vontató, autóbusz.
	+ Kormánymű elhelyezkedése: **új ajánlat** felvételénél és **meglévő szerződések átdolgozásánál** kötelező nyilatkozni a kormánymű elhelyezkedéséről (jobb/bal). Érintett járműfajta: nem veterán személygépjármű

Az ismert és alkalmazott alábbi kedvezmények és pótdíjak nem változtak:

- e-Kommunikációs kedvezmény

- e-GFB kedvezmény

- Együttkötési kedvezmény

- Allianz online kedvezmény

- Gyermekkedvezmény

- Tapasztalt vezetők kedvezménye

- Járművet vezető személyek száma szerinti kedvezmény

- Kármentességi extra kedvezmény (szorzó): kizárólag 01.01-től 01.05-ig

- Előzmény pótdíj

- Nemzetközi pótdíj

- Jármű darabszám pótdíj

- Partner pótdíj

- Fizetési mód és gyakoriság szerinti pótdíj

Az év végi évfordulós szerződések (felmondások, átkötések, átdolgozások) kezelésével kapcsolatos Eljárásrendet, valamint a 01.01-ei és a 01.06-ától hatályos tarifával kapcsolatos információkat folyamatosan frissítjük, ezeket az AKP Infotárban a Gépjármű biztosítások menüpontban találjátok meg.

Sikeres értékesítést kívánunk!

Értékesítés-támogatási igazgatóság